Lav et referat af nedenstående tekst:

Tekst:
Sprællemænd og forventningsglæde var der masser af, da Hendes Kongelige Højhed Kronprinsesse Mary søndag gæstede Aalborg. Video: Se opvarmningen Det er tredje gang, at Royal Run bliver afholdt. Over 77.000 danskere er tilmeldt det populære løb, hvor man kan løbe distancerne One Mile (1,6 kilometer), fem kilometer og 10 kilometer. Der blev talt ned fra ti, inden startskuddet lød. Bang og så var Kronprinsesse Mary sendt af sted. Video: Se starten herunder I år foregår løbet i Aalborg, Sønderborg, Odense, København og på Bornholm. Hans Kongelige Højhed Kronprins Frederik løber selv med i Sønderborg, Odense og i København, mens Kronprinsessen var taget til Aalborg. Det varede ikke længe, før hun løb igennem Jomfru Ane Gade sammen med Aalborg Kommunes borgmester Thomas Kastrup-Larsen (S). Efter godt og vel 27 minutter krydsede en lettere forpustet Mary målstregen, inden der blev uddelt highfives.

Referat:
Knap 80.000 danskere løb søndag Royal Run. Hendes Kongelige Højhed Kronprinsesse Mary var i Aalborg for at løbe fem kilometer sammen med tusindvis af nordjyder.